ኣብ ህዝበ ውሳነ ሲዳማ ድምጺ ምሃብ ተጀሚሩ ኣብቲ ቅድም ክብል ዝተገብረ ዝርርብ፡ ዞባ ወላይታ ዓርሱ ክኢሉ ክልል ክኸውን፣ ንካልኦት ዞባታት ሓዊሱ ክልል ምዃን፡ ከምኡ'ውን ከተማ ዋላይታ ሰዶ፡ ንከተማ ሃዋሳ ተኪኣ፡ ናይ ክልል ደቡብ ርእሰ ከተማ ኮይና ምቕጻልን ዝብሉ ሰለስተ ኣማረጺታት ቀሪቦም ነይሮም። በዚ መሰረት፡ ካልኦት ዞባታት ሓዊስካ ሓደ ክልል ምቛም ዝብል ቅቡል እንተኾነ'ኳ፡ እቲ ዞባ ኣብ ልዕሊ ዕጫ ካልኦት ህዝብታት ናይ ምውሳን መሰል ከምዘይብሉ ኣብ ምርድዳእ ከምዝተበጽሐ ኣይተ ኣሸናፊ ይዛረብ። ስለዝኾነ ድማ፡ በቲ ኮነ በቲ፡ ቀንዲ ድሌት ህዝቢ ወላይታ፡ ሕገ መንግስታዊ መሰሉ ተጠቒሙ ብብርኪ ክልል ጠጠው ምባል ከምዝኾነ ተዛሪቡ። ተወከልቲ ህዝቢ እቲ ዞባ፡ ናይ መወዳእታ ዕልባት ዝተበጽሓሉ ዝበልዎ ሓሳብ እዮም ነቲ ቀዳማይ ሚኒስተር ኣቕሪቦምሉ። እቲ ቀዳማይ ሚኒስተር ብወገኑ፡ ክልል ናይ ምዃን ሕቶ ንሱ ዝምልሶ ከምዘይኮነ፡ ምስ ቦርድ መረጻ ክዝትዮ ከምዘለዎም፡ ዝተረፈ ድማ ካብ ባይቶ ተወከልቲ ህዝብታት ኢትዮጵያን ምላሽ ከምዝረክብ ከምዝተዛረበ ኣብሪሁልና። እንተኾነ፡ እቲ ቀዳማይ ሚኒስተር፤ "ካልኦት መማረጺታት ጸንቂቕኩም ተጠቂምኩምዶ?" ዝብል ሕቶ ዘቕረበ እንትኸውን፡ በቲ ሓሳብ ሕጉስ ከምዘኮነ ይፍለጥ። ህዝቢ ወላይታ ክልል ክንከውን ኢና ዝብል ዕላዊ ሕቶ ዘቕረበላ ዕለት ታሕሳስ 10/2012 ዓ.ም ቆጸሮ ሒዙ ይጽበ ኣሎ። ናይ ቆጸራ ቅድመ-ኩነት ምቕራብ ስለምንታይ ኣድለየ?
